section_heading: Trojica u mraku: raspad sastava (1986.)
paragraph_text: Na albumu Trojica u mraku (1986.) (Inače naslov odabran odabran po stripu Andrije Maurovića), nanovo se kao član sastava pojavljuje na bubnjevima i kao pjevač Zlatan Živković, a producent albuma je Pađen. Kao gosti na materijalu sudjeluju Lazar Ristovski (klavijarure), Miroslav Sedak Benčić (saksofon), Ante Dropuljić (truba) i Herbert Stencel (trombon). Ovaj album kojime se sastav želio vratiti u rock vode nije zabilježio veći uspjeh i sljedeće godine sastav prestaje s radom. Nakon toga Pađen krajem osamdesetih i početkom devedesetih s Cartagineom i Borisom Leinerom na bubnjevima još nekoliko puta nastupa pod imenom Aerodrom, ali bez većeg uspjeha.